text: Det er forår og storken spankulerer både her og der
  24 maj 2016 kl. 17.09
  For anden gang på en tirsdag i maj sender TV SYDs venner storkebilleder til os. Vi haster med at vise dem. Og takker.
  Det er forår og storken spankulerer i flertal flere steder i Sønderjylland. Tirsdag formiddag fotograferede Martin Wrang fire storke på rad og række mellem Hokkerup og Rinkenæs, og tirsdag aften sendte Katrine Knudsen og Lea fotos af en gruppe på mindst tre af de langbenede.
  - Det sidste døgn har de hygget sig på marken her ved Kolsnaplundvej ved Vojens, skriver Kathrine og Lea i en mail til TVSYD@TVSYD.DK.
  Vi takker og viser her Kathrine og Leas storkebilleder.
  